Document ID: 31994R1890

ΚΑΝΟΝΙΣΜΟΣ (ΕΚ) αριθ. 1890/94 ΤΟΥ ΣΥΜΒΟΥΛΙΟΥ της 27ης Ιουλίου 1994 για την τροποποίηση του κανονισμού (ΕΟΚ) αριθ. 1200/90 σχετικά με την εξυγίανση της κοινοτικής παραγωγής μήλων
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
Εκτιμώντας:
ότι, με τον κανονισμό (ΕΟΚ) αριθ. 1200/90 (3), θεσπίσθηκε μία δράση εξυγίανσης της κοινοτικής παραγωγής μήλων κατά τη διάρκεια των περιόδων εμπορίας 1990/91 έως 1992/93-
ότι, παρόλο που με αυτή τη δράση επετεύχθη η εκρίζωση 25 569,4 εκταρίων, από τα οποία τα 19 368,7 εκτάρια βρίσκονται στα νέα γερμανικά ομόσπονδα κρατίδια, οι κοινοτικοί μηλεώνες αυξήθηκαν κατά 8 700 εκτάρια μεταξύ του 1987 και 1992 (μη συμπεριλαμβανομένων των νέων γερμανικών ομόσπονδων κρατιδίων).
ότι αυτή η εξέλιξη των μηλεώνων μπορεί να έχει ως αποτέλεσμα την εμφάνιση πολύ μεγάλου πλεονάσματος στην αγορά κατά την περίοδο εμπορίας 1994/95- ότι είναι, συνεπώς, αναγκαίο να τεθεί εκ νέου σε ισχύ, για αυτήν την περίοδο εμπορίας, η δράση εκρίζωσης που προβλέπεται από τον κανονισμό (ΕΟΚ) αριθ. 1200/90, προσαρμόζοντας τους όρους εφαρμογής της ώστε να αυξηθεί η αποτελεσματικότητά της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1200/90 τροποποιείται ως εξής:
1. Στο άρθρο 1:
- οι όροι "Κατά τις περιόδους εμπορίας 1990/91 μέχρι 1992/93" αντικαθίστανται από τους όρους "Κατά τις περιόδους εμπορίας 1990/91 έως 1992/93 και κατά την περίοδο εμπορίας 1994/95",
- το υπάρχον κείμενο γίνεται παράγραφος 1,
- προστίθεται η ακόλουθη παράγραφος:
"2. Τα κράτη μέλη μπορούν, για αντικειμενικούς λόγους και ιδίως την ιδιαίτερη κατάσταση της τοπικής αγοράς, τη διαφύλαξη του περιβάλλοντος ή την ανάγκη να αποφευχθεί δυσανάλογη μείωση της απασχόλησης, να μην εφαρμόσουν τον παρόντα κανονισμό σε ένα μέρος ή στο σύνολο του εδάφους τους."
2. Στο άρθρο 2 παράγραφος 1 στοιχείο α), προστίθεται η ακόλουθη φράση:
"Εντούτοις, για την περίοδο εμπορίας 1994/95, η εκρίζωση αυτή μπορεί να αφορά μέρος μόνο του μηλεώνος".
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Ιουλίου 1994.

Labels: 7
3
17
6